Адным з першых зацвітае арэшнік. З яго голых галінак звісаюць рыхлыя каташкі – мужчынскія суквецці. Як толькі лёгкі ветрык кране галінку, яна ахутваецца зеленавата-жоўтым воблачкам пылку. Жаночыя кветкі непрыкметныя, вішнёва-малінавыя, у далейшым з іх вырастаюць лясныя арэхі. Услед за арэшнікам распускаюць свае каташкі вольха чорная, асіна, таполя. Асіна і таполя, як і розныя віды вярбы, – двудомныя расліны. Каташкі ў іх на адным дрэвах толькі з мужчынскіх кветак, на другіх – з жаночых. Дарэчы, “мужчынскія” кветкі малінавыя, а “жаночыя” шэра-зялёныя. Суквецці ў многіх відаў закладваюцца яшчэ з лета папярэдняга года.